Mannau Glas – Cymru: Cais am Ddatganiadau o Ddiddordeb

**Mae Mannau Glas – Cymru yn fenter newydd i gefnogi dulliau dyfeisgar o ofalu am ddyfroedd croyw lleol – afonydd, nentydd, llynnoedd, camlesi a phyllau.**

**Diweddarwyd 3 Mai 2023: Sylwch ein bod bellach ar gau i ddatganiadau o ddiddordeb. Diolch am eich diddordeb.**

Fel rhan o hyn, mae Sefydliad Esmée Fairbairn yn lansio galwad agored am syniadau a phrosiectau yng Nghymru. Mae gennym ddiddordeb mewn partneriaethau anarferol a ffyrdd llawn dychymyg o gynnwys pobl yn y gwaith o amddiffyn ac adfer eu dyfroedd croyw lleol. Drwy Mannau Glas – Cymru, rydym am ddod o hyd i sefydliadau a’u cefnogi i ddatblygu eu syniadau ac archwilio eu potensial i fod yn fentrau cynaliadwy, seiliedig ar le, yn y tymor hwy.

Rydym yn cynnig grantiau rhwng £10,000 a £60,000 i gefnogi sefydliadau i ddatblygu eu syniadau. Rydyn ni’n awyddus i gefnogi gwaith sydd:

* Â'r nod o wella cynefinoedd a rhywogaethau dŵr croyw mewn lle.
* Yn gweithio gyda’r cymunedau amrywiol mewn lle ac yn cael eu siapio gan y cymunedau hynny, yn enwedig y rheini sy’n wynebu gwahaniaethu neu rwystrau rhag cael mynediad at natur, yn ogystal â thirfeddianwyr, rheolwyr tir a ffermwyr.
* Yn golygu cydweithio newydd ac anarferol a phartneriaethau uchelgeisiol, gan ymgysylltu â chymunedau lleol ac amrywiaeth o randdeiliaid elusennol, sector cyhoeddus neu gorfforaethol.
* Â manteision i bobl a chymunedau – er enghraifft: rheoli perygl llifogydd, cyfleoedd i gael mynediad at ddŵr croyw a’i fwynhau, ymwneud â gwyddoniaeth dinasyddion, cysylltiadau ag adfywio a menter dan arweiniad y gymuned.
* Yn uchelgeisiol ac â gweledigaeth tymor hwy i gyflawni, neu’n chwilio am adnoddau i greu gweledigaeth ar y cyd gyda chymunedau a phartneriaid.
* Â’r potensial i ddenu cyllid partneriaeth i ddatblygu dulliau arloesol o gyllido (gan gynnwys buddsoddi preifat).
* Yn arloesi drwy dorri tir newydd, neu’n defnyddio modelau sydd wedi profi eu gwerth i wthio pethau ymlaen mewn ffordd newydd.

Mannau Glas – y cyllid i Gymru yn fyr

|  |  |
| --- | --- |
| Yr hyn rydyn ni’n ei gynnig: | Maint y grant: o £10,000 i £60,000Telerau: dylid gwario grantiau a ddyfernir o fewn blwyddynRydym hefyd yn datblygu dull dysgu i gefnogi a hwyluso dysgu ar brosiectau a ariennir, a rhannu’r hyn a ddysgwn yn ehangach. |
| Pwy all wneud cais: | * Sefydliadau y mae eu gwaith yn gyfreithiol elusennol gan gynnwys:
	+ Elusennau cofrestredig
	+ Mentrau cymdeithasol, Busnesau Cymunedol (e.e. Cwmnïau Buddiannau Cymunedol) a sefydliadau eraill sydd â chymal clo asedau yn eu cyfansoddiad i warchod rhag enillion preifat.
* Prosiectau sy’n gweithio’n bennaf yng Nghymru (er y gall elfennau fod yn croesi’r ffin i Loegr)

Gweler y Cwestiynau Cyffredin i gael rhestr lawn o’r meini prawf cymhwyso. |
| Y broses ar gyfer gwneud cais | **Diweddarwyd 3 Mai 2023: Sylwch ein bod bellach ar gau i ddatganiadau o ddiddordeb. Diolch am eich diddordeb.** |
| Cyfathrebu â ni yn Gymraeg | Yn anffodus, nid oes gennym ni aelod o staff sy’n siarad Cymraeg, ond byddwn ni’n gofyn i wasanaeth cyfieithu ([Cymen](https://www.cymen.cymru/)) ddarparu cyfieithiad o’r ceisiadau i’r Saesneg er mwyn i ni allu ystyried eich cynlluniau chi. Cofiwch, ni fyddwn ni’n rhannu unrhyw fanylion personol na gwybodaeth am y sefydliad, a bydd eich manylion yn cael eu cadw’n gyfrinachol.  Os byddwn ni’n eich gwahodd am alwad ffôn i drafod eich cais ymhellach, ac nad ydych chi’n gallu gwneud hyn drwy gyfrwng y Saesneg, mae modd i ni ddefnyddio gwasanaeth cyfieithu ar y pryd gan Cymen. Fodd bynnag, os oes gennych chi eisoes gyfieithydd y byddai’n well gennych chi ei ddefnyddio, gallwn ni ddarparu ar gyfer hynny a thalu unrhyw gostau ychwanegol sy’n ofynnol. Rydyn ni’n hapus i glywed gennych chi hefyd am y ffordd orau o’ch cefnogi chi yn ystod y broses ymgeisio, yn ogystal ag yn ystod y cyfnod cyllido, os bydd eich cais yn llwyddiannus. Os oes gennych chi unrhyw gwestiwn ynglŷn â hyn, anfonwch e-bost atom ni drwy communications@esmeefairbairn.org.uk.  |
| Gwyliwch ein gweminar Holi ac Ateb | Fe wnaethom gynnal [gweminar](https://esmeefairbairn.org.uk/latest-news/blue-spaces-wales-mannau-glas-cymru-call-for-expressions-of-interest/qa-webinar/) holi-ac-ateb (yn Saesneg) ar 21 Mawrth lle bu’r tîm yn rhannu ein syniadau y tu ôl i’r rhaglen Mannau Glas, yr hyn yr ydym yn gobeithio ei gyflawni a’r hyn yr ydym am ei gefnogi.Os hoffech chi siarad â ni yn Gymraeg am brosiect neu syniad sydd gennych chi ar gyfer Mannau Glas – Cymru, anfonwch e-bost at: bluespaces@esmeefairbairn.org.uk. |

Cwestiynau Cyffredin

Byddwn yn parhau i ddiweddaru’r Cwestiynau Cyffredin hyn, felly os na allwch chi ddod o hyd i ateb i’ch cwestiwn isod, cysylltwch â ni.

1. **Beth yw’r meini prawf cymhwyso?**
* Rhaid i’r gwaith fod o fudd sylfaenol clir i Gymru.
* Rhaid i’r gwaith fod yn elusennol yn gyfreithiol. Mae Deddf Elusennau 2006 yn diffinio hyn fel gwaith sy’n dod o fewn un o [13 disgrifiad o ddibenion a’i fod er budd y cyhoedd](https://www.gov.uk/government/publications/charitable-purposes/charitable-purposes).
* Ni fyddwn chwaith yn ystyried ceisiadau am:
* Grantiau i unigolion.
* Costau cyfalaf gan gynnwys gwaith adeiladu, adnewyddu, ac offer (mae’r eithriad yn berthnasol i grantiau yn unig, gallwn wneud buddsoddiadau cymdeithasol ar gyfer y rhain).
* Ymchwil academaidd – oni bai ei bod yn gallu dangos potensial gwirioneddol o ran canlyniadau ymarferol.
* Gofal iechyd ar sail glinigol
* Addysg annibynnol.
* Gwaith sy’n gyfrifoldeb i awdurdodau statudol yn bennaf.
* Hyrwyddo crefydd
1. **Cyflwyno Datganiad o Ddiddordeb**

* 1. **Pa gostau fydd yn cael eu hystyried?**

Rydym yn hyblyg ynghylch pa gostau gaiff eu cynnwys, gan gynnwys amser staff presennol i ddatblygu’r syniad neu’r prosiect.

* 1. **Pa wybodaeth sydd ei hangen ar Esmée yn y Datganiad o Ddiddordeb?**

Mae dwy ran i’r Datganiad o Ddiddordeb:

* **Yn gyntaf**, rhai manylion am eich sefydliad, yn cynnwys: rhif elusen neu gwmni; cyfanswm incwm am y flwyddyn ariannol ddiwethaf; nifer yr ymddiriedolwyr a’r cyfarwyddwyr anweithredol; a dyddiad sefydlu.
* **Yn ail**, rydyn ni eisiau gwybod mwy am yr hyn rydych chi’n gobeithio ei gyflawni drwy ateb y ddau gwestiwn canlynol. Cofiwch fod eich atebion i fod yn fyr.
	1. Beth hoffech chi i Esmée ei gefnogi (Testun rhydd – hyd at 250 gair)

*Mae gennym ni ddiddordeb yn yr hyn rydych chi eisiau ei wneud, sut byddai’n helpu pobl a sefydliadau i ofalu am eu dyfroedd croyw lleol, a’ch gweledigaeth tymor hwy ar gyfer y gwaith.*

* 1. Pam mae eich sefydliad mewn sefyllfa dda i gyflawni’r newid hwn? (Testun rhydd - hyd at 250 gair)

*Mae gennym ddiddordeb gwybod gyda phwy rydych chi’n gweithio, ac ar ba gam datblygu y mae eich syniad neu brosiect.*

DEWISOL: Os oes gennych chi grynodeb 1 i 2 dudalen o’ch gwaith, gallwch ei lwytho i fyny fel dogfen ategol. Cofiwch fod hyn yn ddewisol, ac os nad oes gennych chi eisoes ddogfen i’w llwytho i fyny, peidiwch â phoeni am greu rhywbeth newydd.

**Amrywiaeth, tegwch a chynhwysiant:** Ar ôl i chi gyflwyno eich Datganiad o Ddiddordeb, byddwch yn cael eich ailgyfeirio at ffurflen monitro Amrywiaeth, Tegwch a Chynhwysiant i’w llenwi am eich sefydliad. Rydym am ddefnyddio’r wybodaeth a gasglwn i’n helpu i ganfod a mynd i’r afael ag annhegwch strwythurol, a sicrhau bod ein cyllid a’n harferion cyllido yn deg ac yn gyfiawn. Rhagor o wybodaeth am sut rydym yn dosbarthu ein data.

* 1. **A ellir defnyddio ceisiadau am arian fel arian cyfatebol?**

Gellir, ond rhaid i’n cyllid ni ganolbwyntio ar ein nodau ar gyfer Mannau Glas.

* 1. **A fydd Esmée yn derbyn ceisiadau gan ddau neu fwy o sefydliadau sy’n gweithio mewn partneriaeth?**

Bydd, rydyn ni’n annog trefniadau cydweithredu yn arbennig.

Bydd angen i un sefydliad wneud cais fel y corff ‘arweiniol’ – bydd yn cael ei drin yn ein system ni fel y sefydliad sy’n dal y grant ac sy’n gyfrifol am gynnydd y gwaith.

Bydd angen i'r partneriaid cydweithio gadarnhau eu cyfraniad. Nid oes rhaid i bob partner fod yn elusen gofrestredig. Byddwch hefyd yn enwebu dau gyswllt; un o’r sefydliad ‘arweiniol’ ac un o’r partneriaid.

Gallwch gynnwys costau disgwyliedig sefydlu a chydlynu rhwydweithiau neu bartneriaethau yn eich cais.

Sylwer: Bydd angen i’r sefydliad ‘arweiniol’ fodloni ein meini prawf cymhwyso ar gyfer Mannau Glas – Cymru. Os hoffech chi drafod hyn ymhellach, cysylltwch â ni drwy anfon e-bost at bluespaces@esmeefairbairn.org.uk.

* 1. **Beth yw’r dyddiad cau ar gyfer cyflwyno Datganiad o Ddiddordeb**

Rydym yn agor i ddatganiadau o ddiddordeb ar 21 Mawrth. Y dyddiad cau ar gyfer cyflwyno datganiad o ddiddordeb yw **5pm, 2 Mai 2023**.

* 1. **Beth yw’r broses ar gyfer gwneud penderfyniadau a phryd y gwneir penderfyniadau?**

Ein nod yw gwneud penderfyniadau ar ddatganiadau o ddiddordeb a chysylltu ag ymgeiswyr os ydym am fwrw ymlaen â’u cais ymhellach erbyn 25 Mai 2023. Byddwn yn cynnig galwad ddilynol i’r ymgeiswyr hynny ac o bosibl yn eu gwahodd i gyflwyno cynnig llawn. Dylai ein proses ymgeisio lawn gymryd tua thri mis. Mae penderfyniadau ar grantiau llai (£60,000 neu lai) fel arfer yn gyflymach.

O ran ceisiadau rydym yn penderfynu peidio â bwrw ymlaen ymhellach â nhw, byddwn yn cynnig adborth a fydd, gobeithio, yn ddefnyddiol.

* 1. **A yw hyn yn effeithio ar geisiadau neu grantiau cyfredol?**

Ni ddylai ceisiadau drwy Mannau Glas – Cymru fod ar gyfer gwaith neu gostau sydd eisoes wedi’u cynnwys mewn cais neu grant sy’n bodoli’n barod.

1. **A yw Mannau Glas – Cymru ar wahân i’ch prif flaenoriaethau cyllido?**

Mae’r cais am syniadau yn cael ei dargedu ar wahân, ond bydd y gwaith rydym yn ei gefnogi yn cyfrannu at ein hamcanion yn Ein Byd Naturiol – yn enwedig o ran dŵr croyw. Rydym hefyd yn gobeithio gweld y gwaith yn cyfrannu at ein hamcanion yn Cymunedau Creadigol, Hyderus a Dyfodol Tecach.

Oherwydd bod Mannau Glas – Cymru yn alwad wedi’i thargedu am Ddatganiadau o Ddiddordeb, ac er mwyn ein helpu i gyrraedd y tu hwnt i’n rhwydweithiau presennol yn ogystal â’r rheini sydd eisoes yn gyfarwydd ag Esmée, rydyn ni’n treialu dull gweithredu gwahanol. Mae hyn yn cynnwys newid yn ein meini prawf cymhwyso arferol, a newidiadau i’n cwestiynau Datgan Diddordeb arferol a’u hyd.

1. **Mae gen i gwestiwn o hyd, â phwy alla i gysylltu?**

E-bost: bluespaces@esmeefairbairn.org.uk.